Príloha č.1 - Požiadavky na obstarávanie

**Podrobný opis predmetu zákazky a technická špecifikácia**

**Predmet zákazky:**

Predmetom zákazky je zabezpečenie stavebného dozoru investora pre projekt „**Stavebné práce/** **Špecializované zariadenie pre autistov“** a to v rozsahu podľa aktuálnych potrieb a požiadaviek objednávateľa.

**Plnenie predmetu zákazky:**

Plnenie predmetu zákazky čiastkové na základe aktuálnych potrieb a požiadaviek verejného obstarávateľa. Poskytovanie výkonu stavebného dozoru je na dobu určitú, a to maximálne do vyčerpania finančného limitu zmluvného vzťahu.

**Miesto plnenia:**

ZSS Pod hradom, č. 19, 906 36 Plavecké Podhradie, p.č. 1476/53

**Predpokladané množstvo alebo rozsah predmetu zákazky:**

Predpokladané množstvo alebo rozsah predmetu zákazky vyjadrený v EUR bez DPH: Na predmet zákazky je určený maximálny finančný limit 3 900 EUR bez DPH po dobu platnosti zmluvného vzťahu.

|  |  |
| --- | --- |
| **Poskytovaná služba** | **MJ** |
| Stavebný dozor – Stavebné práce/ Špecializované zariadenie pre autistov | Stavebný deň |

**Základné informácie o stavbe:**

|  |  |
| --- | --- |
| **Názov stavby:** | Stavebný dozor – Stavebné práce/ Špecializované zariadenie pre autistov |
| **Lehota výstavby v mesiacoch:** |  3,23 (100 kalendárnych dní) |
| **Predpokladaný počet stavebných dní:** |  39 3 dni (2hod/deň) v týždni x 4 týždne x 3,23 mesiacov |
| **Predpokladané investičné náklady na realizáciu stavby v EUR bez DPH:** |  178 574,64 € |

**Predmet zákazky zahŕňa:**

Stavebný dozor investora bude vykonávať kontrolnú činnosť, ktorou sa sleduje súlad výstavby stavby s:

* realizačnou projektovou dokumentáciou (RPD),
* s podmienkami stavebného povolenia,
* vyjadreniami majiteľov a správcov inžinierskych sietí - voda, kanalizácia, elektro a iné,
* technickými normami STN, prípadne prevzatými napr. EN,
* zmluvnými podmienkami - zmluvami o dielo so zhotoviteľmi jednotlivých stavieb (ďalej len „ZoD“)vrátane všetkých ich príloh a dodatkov,
* harmonogramom stavby (čas výstavby),
* rozpočtom stavby resp. cenou stavby.

Stavebný dozor je povinný vykonávať najmä tieto činnosti (v zmysle Mandátnej zmluvy, ktorá bude uzatvorená medzi verejným obstarávateľom ako Mandantom a úspešným uchádzačom ako Mandatárom):

1. oboznámenie sa so všetkými relevantnými podkladmi pre realizáciu Diela, najmä ZoD, projektová dokumentácia, výkaz výmer, položkový rozpočet zhotoviteľa, časový harmonogram stavebných prác, stavebné povolenie, plán organizácie výstavby, vyjadrenia dotknutých orgánov štátnej správy atď.,
2. protokolárne odovzdanie staveniska zhotoviteľovi a s tým súvisiaci zápis do stavebného denníka,
3. účasť na zameraní staveniska pred začatím stavebných prác,
4. účasť na odovzdávaní a preberaní vykonaných prác od zhotoviteľa, účasť na preberacom konaní,
5. spolupráca s geodetom pri vykonávaní dohľadu nad dodržiavaním priestorového umiestnenia jednotlivých stavebných objektov,
6. spolupráca s projektantom vykonávajúcim autorský dozor,
7. spolupráca s projektantom, Mandantom a zhotoviteľom pri prípadných zmenách alebo odstraňovaní prípadných vád projektovej dokumentácie, poskytnutie stanoviska k návrhu vykonaných zmien v projektovej dokumentácii pre potreby Mandanta,
8. spolupráca so zhotoviteľom pri realizácií opatrení na odvrátenie alebo zamedzenie škôd pri ohrození živelnými udalosťami,
9. spolupráca s Mandantom,
10. kontrola plnenia povinností zhotoviteľa zo ZoD, platných právnych predpisov, STN EN, stavebného povolenia, vyjadreniami dotknutých orgánov,
11. kontrola, či je Dielo zhotovované podľa ZoD, platných právnych predpisov, STN EN, stavebného povolenia a podmienok v ňom uvedených, vyjadreniami dotknutých orgánov a ostatnej relevantnej dokumentácie,
12. hlásenie archeologických nálezov,
13. kontrola, či zhotoviteľ vykonáva predpísané skúšky materiálov, účasť na týchto skúškach a kontrola ich výsledkov (atesty, protokoly, a pod.),
14. kontrola tých častí stavebných prác a dodávok, ktoré budú v ďalšom postupe zakryté alebo sa stanú neprístupnými, prípadné vyžadovanie odkrytia týchto prác od zhotoviteľa v súlade s úpravou obsiahnutou v ZoD, vykonanie príslušného zápisu do stavebného denníka o súhlase so zakrytím alebo o žiadosti o odkrytie,
15. kontrola riadneho uskladnenia materiálov, strojov, zariadení a konštrukcií na stavenisku,
16. kontrola a odsúhlasenie súpisov vykonaných prác a dodávok, resp. zabudovaných materiálov, ktoré majú byť podľa ZoD podkladom pre vystavenie čiastkových a záverečnej faktúry; kontrolná činnosť spočíva najmä v sledovaní množstva vykonaných prác, dodávok, vecnej a cenovej správnosti a úplnosti oceňovaných podkladov a faktúr, ich súladu s podmienkami ZoD; Mandatár je povinný upozorniť Mandanta na cenovú nesprávnosť, resp. rozdiel medzi cenou prác a dodávok podľa ZoD a fakturovanou cenou,
17. kontrola odstraňovania vád, nedostatkov a nedorobkov zistených pri realizácii Diela v dohodnutých termínoch; v prípade neprevzatia Diela alebo jeho časti, Mandatár je povinný zabezpečiť vyhotovenie zápisu, v ktorom sa vyjadria účastníci výstavby, uvedú sa dôvody neprevzatia Diela, určí sa náhradný termín odovzdania a prevzatia, sankcie a pod.,
18. kontrola úplnosti a správnosti dokumentácie odovzdanej pri preberaní Diela,
19. kontrola vypratania staveniska zhotoviteľom,
20. priebežné sledovanie správnosti a úplnosti vedenia stavebného denníka zhotoviteľom, reagovanie na zápisy zhotoviteľa v stavebnom denníku, bezodkladné informovanie Mandanta o nesúhlasných stanoviskách v stavebnom denníku a všetkých rozhodných skutočnostiach. V prípade nesúhlasu s obsahom zápisu v stavebnom denníku, resp. v prípade problému, ktorý zhotoviteľ zapísal do stavebného denníka, vyjadriť sa písomne v stavebnom denníku do 3 pracovných dní s uvedením stanoviska. V prípade, že problém presahuje kompetencie Mandatára, bezodkladne túto skutočnosť oznámiť Mandantovi, prípadne aj autorskému dozoru tak, aby sa problém riešil bezodkladne. Zároveň je povinný do stavebného denníka zapísať ďalší postup riešenia,
21. kontrola organizačného riadenia stavby tak, aby bola zabezpečená plynulosť prác a súčinnosť jednotlivých profesií, aby nedochádzalo k oneskoreniu pri zhotovovaní diela, koordinácia celého procesu zhotovovania Diela,
22. organizovanie a vedenie pravidelných kontrolných porád a kontrolných dní na stavbe,
23. vyhotovenie zápisov z kontrolných dní, ktoré budú obsahovať popis všetkých skutočností a dohôd, ktoré boli predmetom príslušného kontrolného dňa; zápis Mandatár doručí všetkým účastníkom kontrolného dňa, minimálne však Mandantovi a zhotoviteľovi,
24. kontrola plnenia časového harmonogramu a upozorňovanie zhotoviteľa v prípade nedodržiavania dohodnutých termínov, zhotoviteľom navrhnuté zmeny v časovom harmonograme predloží Mandatár bez zbytočnému odkladu na schválenie Mandantovi,
25. upozorňovanie zhotoviteľa a Mandanta na neplnenie povinností zo ZoD,
26. kontrola včasnosti a úplnosti doplňovania dokumentácie, podľa ktorej sa stavba vykonáva, a na evidenciu dokumentácie vykonávaných častí stavby; kontrolovanie zakresľovania zmien vykonaných oproti schválenej projektovej dokumentácii do dokumentácie skutočného vyhotovenia stavby a potvrdzovanie ich správnosti; kontrolovanie všetkých zmien podľa skutočnosti zakreslených do dokumentácie k stavbe,
27. kontrola dokumentácie skutočného vyhotovenia,
28. v prípade naviac prác kontrola správnosti ocenenia položiek naviac prác v súlade s podmienkami zmluvy o dielo na stavebné práce; v prípade nových položiek, ktoré sa v pôvodnej ponuke zhotoviteľa nevyskytli, je stavebný dozor povinný spolupracovať pri posúdení nových cien zhotoviteľa,
29. upozorňovať zhotoviteľa zápisom do stavebného denníka na všetky okolnosti, ktoré môžu spôsobiť zníženie kvality Diela, pokiaľ sú mu známe; pri hrubých porušeniach technologickej disciplíny, porušení bezpečnostných predpisov, pri možnosti výskytu škôd, zabudovaní nevhodných materiálov, dielov resp. konštrukcií pozastaviť vykonávanie ďalších prác a bezodkladne to oznámiť Mandantovi,
30. pravidelné poskytovanie informácií Mandantovi o všetkých okolnostiach týkajúcich sa Diela,
31. príprava podkladov pre odovzdávacie a preberacie konanie,
32. kontrola podkladov pre kolaudačné konanie,
33. účasť na kolaudačnom konaní,
34. účasť na všetkých prípadných ústnych konaniach a miestnych zisťovaniach vedených podľa Stavebného zákona, Správneho poriadku a iných osobitných právnych predpisov vrátane všetkých konaní podľa podmienok ZoD,
35. kontrola súladu vydaných revíznych správ od všetkých profesií s príslušnými normami,
36. vyhotovovanie fotodokumentácie stavby a následné doručovanie tejto dokumentácie raz za jeden mesiac osobe určenej Mandantom elektronicky.